ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0MC91) 83 τελικό 
Βρυξέλλες,26 Μαρτίου 1991 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για τη χορήγηση επιπλέον μεσοπρόθεσμης χρηματοδοτικής συνδρομής στην 
Ουγγαρία 
(υποβληθείσα από την Επιτροπή) 

- 2 -
ΑΙΤΙΟΛΟΓΙΚΗ ΕΚΘΕΣΗ 
Η αίτηση για τη χορήγηση συμπληρωματικής χρηματοδοτικής evioYvonc 
Κατά τη διάρκεια των τελευταίων δύο ετών, η Ουγγαρία πραγματοποίησε 
αξιόλογη πρόοδο κατά την εφαρμογή ενός εκτενούς προγράμματος προσαρμογών 
και μεταρρυθμίσεων, το οποίο αποσκοπεί στην αντικατάσταση του συστήματος 
κεντρικού σχεδιασμού με μηχανισμούς που βασίζονται στις δυνάμεις της 
αγοράς. 
Για τη στήριξη του προγράμματος αυτού, το Διεθνές Νομισματικό Ταμείο 
ενέκρινε το Μάρτιο του 1990 συμφωνία πιστωτικής διευκόλυνσης stand-by 
δωδεκάμηνης διάρκειας. Η Ευρωπαϊκή Κοινότητα αποφάσισε, μετά την έγκριση 
της συμφωνίας αυτής, να χορηγήσει στην Ουγγαρία δάνειο ύψους 870 εκατομ. 
ECU για στήριξη του ισοζυγίου πληρωμών. Το πρώτο τμήμα του δανείου 
καταβλήθηκε τον Απρίλιο του 1990 και το δεύτερο το Φεβρουάριο του 1991. 
Κατά τη διάρκεια του 1990, ορισμένα μέλη της Ομάδας των 24 Βιομηχανικών 
Χωρών (G-24) ανέλαβαν να διαθέσουν συμπληρωματικά χρηματοδοτικά μέσα, 
συμπεριλαμβανομένης της συγχρηματοδότησης από την Ιαπωνία δανείου 200 
εκατομ. δολαρίων της Παγκόσμιας Τράπεζας, καθώς και της χορήγησης 
βραχυπρόθεσμων δανείων και ενδιάμεσων πιστωτικών διευκολύνσεων από τη 
Γερμανία και την Τράπεζα Διεθνών Διακανονισμών. 
Παρά την ενθαρρυντική πρόοδο που σημείωσε το πρόγραμμα προσαρμογών και 
μεταρρυθμίσεων το 1990, η οικονομική κατάσταση της Ουγγαρίας παραμένει 
ιδιαίτερα εύθραυστη το 1991. Κατά τη διάρκεια του έτους αυτού, η Ουγγαρία 
θα αντιμετωπίσει μια σειρά σημαντικών εξωτερικών διαταραχών, 
συμπεριλαμβανομένης της μεταρρύθμισης των τιμών των εμπορικών ανταλλαγών 
στο εσωτερικό της ζώνης του Συμβουλίου Αμοιβαίας Οικονομικής Βοήθειας 
(COMECON), της μερικής διακοπής των εμπορικών σχέσεων με τους άλλους 
εταίρους της ζώνης αυτής και της επίπτωσης της κρίσης του Περσικού Κόλπου. 
Αναμένεται ότι οι διαταραχές αυτές θα αυξήσουν σημαντικά τις δανειακές 
ανάγκες της Ουγγαρίας. 
Για να καλύψει την αύξηση των δανειακών αναγκών της, η Ουγγαρία ζήτησε 
συμπληρωματική ενίσχυση από το ΔΝΤ, υπό μορφή παρατεινόμενης πιστωτικής 
διευκόλυνσης (Extended Fund Arrangement) και πρόσβασης στη δυνατότητα 
χρηματοδότησης των αυξήσεων των τιμών του πετρελαίου πέραν ενός ανώτατου 
ορίου στο πλαίσιο της έκτακτης Αντισταθμιστικής Πιστωτικής Διευκόλυνσης του 
ΔΝΤ (Compensatory and Contingency Financing Fasility). Η συμφωνία για τη 
χρηματοδότηση των τιμών πετρελαίου επιτεύχθηκε τον Ιανουάριο του 1991 και η 
παρατεινόμενη πιστωτική διευκόλυνση εγκρίθηκε από το Διοικητικό Συμβούλιο 
του Ταμείου στις 20.2.91. 
Ωστόσο, εάν δεν σημειωθεί ουσιαστική αύξηση των καθαρών ροών ιδιωτικών 
κεφαλαίων προς στην Ουγγαρία, η προβλεπόμενη συνδρομή του ΔΝΤ δεν επαρκεί 
για την κάλυψη των χρηματοδοτικών αναγκών της. Παρόλο που οι εισροές 
κεφαλαίων για άμεσες επενδύσεις και οι δανειοληπτικές πράξεις στις 
κεφαλαιαγορές αυξήθηκαν σημαντικά το 1990, και αναμένεται να αυξηθούν ακόμα 
περισσότερο το 1991, οι υφιστάμενες υποχρεώσεις της Ουγγαρίας έναντι 
εμπορικών τραπεζών δεν αφήνουν πολλά περιθώρια για ουσιαστική αύξηση των 
- 3 -
τραπεζικών δανείων. Κατά συνέπεια, για να μπορέσει να καλύψει τις συνολικές 
χρηματοδοτικές ανάγκες της και να συνεχίσει την πολιτική εμπρόθεσμης 
τήρησης των εξωτερικών υποχρεώσεων της, η Ουγγαρία υπέβαλε αίτηση παροχής 
συμπληρωματικής χρηματοδοτικής ενίσχυσης από την Κοινότητα και την Ομάδα 
των 24 Βιομηχανικών χωρών. Οι υπηρεσίες της Επιτροπής, σε στενή συνεργασία 
με τους αρμόδιους αξιωματούχους του ΔΝΤ, προέβησαν στην αξιολόγηση των 
αναγκών ενίσχυσης και εκτίμησαν το ύψος τους σε περίπου 500 εκατομ. δολάρια 
ΗΠΑ. 
Το συμβούλιο Ecofin της 28ης Ιανουαρίου ενέκρινε, κατ'αρχήν, τη συμμετοχή 
της Κοινότητας, μέχρι ποσοστού 50% (250 εκατομ. δολάρια) της συνολικής 
προσπάθειας ενίσχυσης της Ουγγαρίας από την Ομάδα των 24. Βάσει της 
συμφωνίας αυτής η Επιτροπή άρχισε διαπραγματεύσεις με χώρες της Ομάδας των 
24 που δεν είναι μέλη της Κοινότητας, καθώς και με άλλες τρίτες χώρες, 
προκειμένου να εξασφαλίσει τη συγκέντρωση του συνολικού ποσού της 
ενίσχυσης. Ορισμένες χώρες της Ομάδας των 24 που δεν είναι μέλη της ΕΟΚ 
έχουν ήδη αναλάβει οριστικές δεσμεύσεις· οι περισσότερες από τις άλλες 
χώρες εξέφρασαν θετική στάση όσον αφορά τη συμμετοχή τους στο σχέδιο 
ενίσχυσης αλλά δεν είναι ακόμα σε θέση να αναλάβουν τις σχετικές 
δεσμεύσεις. Αναμένεται ότι θα ανακοινώσουν την τελική απόφαση τους εντός 
των προσεχών εβδομάδων. 
Η μ?ταρρν9μιστική διαδικασία στην Ονγγαρία 
Το Σεπτέμβριο του 1990 η κυβέρνηση ανακοίνωσε ένα "Οικονομικό Πρόγραμμα 
Εθνικής Ανασυγκρότησης". Το πρόγραμμα αυτό, το οποίο παρουσιάζει σε γενικές 
γραμμές το ευρύτερο πλαίσιο της μεσοπρόθεσμης διαδικασίας οικονομικών και 
διοικητικών μεταρρυθμίσεων, ευρίσκεται αυτή τη στιγμή στο στάδιο της 
υλοποίησης. 
Συγκεκριμένα, το πρόγραμμα εισάγει μεγαλύτερη δημοσιονομική πειθαρχία και 
νέους φορολογικούς κανόνες. Η φορολογική βάση και οι φορολογικοί 
συντελεστές τροποποιήθηκαν στο πλαίσιο της αναθεωρημένης δημοσιονομικής 
πολιτικής που τέθηκε σε εφαρμογή στα μέσα του 1990, προκειμένου να τηρηθούν 
οι προϋποθέσεις της συμφωνίας του 1990 με το ΔΝΤ για τη χορήγηση της 
πιστωτικής διευκόλυνσης stand-by. 0 προϋπολογισμός που πρότεινε η κυβέρνηση 
για το 1991 προβλέπει έλλειμμα της τάξης του 1,5% του ΑΕγχ.Π, το οποίο 
πρέπει να συγκριθεί με ένα εκτιμώμενο αποτέλεσμα της τάξης του 0,7% του 
ΑΕγχ.Π κατά το 1990. Για την επίτευξη του στόχου αυτού, η κυβέρνηση έχει 
αναλάβει να μειώσει τις επιχορηγήσεις και να περιορίσει τις μεταφορές πόρων 
προς τους τομείς του τουρισμού, της περιφερειακής ανάπτυξης και των 
οργανισμών κοινωνικών υπηρεσιών. Το 1991 θα τεθεί σε εφαρμογή σύστημα 
παρακολούθησης για τον καλύτερο έλεγχο της εξέλιξης των κρατικών δαπανών 
και εσόδων. 
- 4 -
Όσον αφορά το καθεστώς των τιμών που είχε διαμορφωθεί μέχρι τον Ιανουάριο 
του 1991, οι τιμές του 90% περίπου των καταναλωτικών αγαθών έχουν ήδη 
ελευθερωθεί, έναντι ποσοστού 80% τον Ιανουάριο του 1990. Η εφαρμογή 
αυστηρής νομισματικής και πιστωτικής πολιτικής θα συνεχιστεί προκειμένου να 
συγκρατηθούν οι δυνητικές πληθωριστικές επιπτώσεις της μεταρρύθμισης του 
συστήματος των τιμών. 
Εξετάζονται επίσης περαιτέρω μέτρα για την επέκταση της μετατρεψιμότητας 
του φιορινιού στο πλαίσιο του ισοζυγίου τρεχουσών συναλλαγών (στην πράξη το 
φιορίνι είναι σχεδόν πλήρως μετατρέψιμο για τις περισσότερες εμπορικές 
συναλλαγές). Η αναδιάρθρωση της δέσμης διεθνών νομισμάτων βάσει της οποίας 
προσδιορίζεται η τιμή του φιορινιού αποτελεί αυτή τη στιγμή αντικείμενο 
συζητήσεων, προκειμένου να ληφθεί σε μεγαλύτερο βαθμό υπόψη ο αυξανόμενος 
ρόλος των ευρωπαϊκών νομισμάτων στις διεθνείς συναλλαγές της Ουγγαρίας. 
Η Ουγγαρία διατηρεί ακόμα ορισμένους περιορισμούς στο εξωτερικό εμπόριο 
της. Για τις εισαγωγές μερικών αγαθών απαιτούνται ακόμα άδειες εισαγωγής 
και συναλλάγματος. Η διαθεσιμότητα συναλλάγματος για υπηρεσίες και για 
μεταβιβάσεις υπόκειται επίσης σε περιορισμούς· στο πλαίσιο του τριετούς 
οικονομικού προγράμματος τέθηκε πρόσφατα ο στόχος ελευθέρωσης του 87% των 
υποκείμενων σε περιορισμούς συναλλαγών. 
Οι μεταρρυθμίσεις στον τραπεζικό τομέα θα αρχίσουν το 1991. Έχουν ήδη 
χορηγηθεί άδειες για τη σύσταση τριάντα περίπου νέων εμπορικών τραπεζών. 
Επίσης, έχουν χορηγηθεί άδειες σε ορισμένες ξένες τράπεζες για την οργάνωση 
κοινών επιχειρήσεων στην Ουγγαρία. Ένας νόμος σχετικά με το νέο ρόλο της 
Εθνικής Τράπεζας της Ουγγαρίας ως αυτόνομου οργανισμού υποκείμενου 
αποκλειστικά στον έλεγχο του Κοινοβουλίου ευρίσκεται υπό εξέταση και 
αναμένεται ότι θα εγκριθεί το 1991. 
υσον αφορά τις επιχειρήσεις, πρόγραμμα ιδιωτικοποίησης που αφορούσε 20 
μεγάλες κρατικές επιχειρήσεις ολοκληρώθηκε το 1990. Η δεύτερη φάση του 
προγράμματος που αφορά άλλες 20 μεσαίες κρατικές επιχειρήσεις, άρχισε να 
υλοποιείται στα τέλη του προηγούμενου έτους με την προοπτική 
ιδιωτικοποίησης 100 ακόμη σε πέντε προγράμματα κατά το 1991, των οποίων η 
λογιστική αξία υπολογίζεται σε 100 δισεκατομμύρια φιορίνια. Επιπλέον, 
εφαρμόζεται ήδη ένα πρόγραμμα μεταβίβασης της ιδιοκτησίας σημαντικού 
αριθμού καταστημάτων λιανικής πώλησης και επιχειρήσεων παροχής υπηρεσιών. Η 
διαχείριση του προγράμματος ιδιωτικοποίησης έχει ανατεθεί στον Οργανισμό 
Δημόσιας Περιουσίας, το οποίο έχει σαν σκοπό τη μείωση της αναλογίας του 
δημοσίου τομέα στο σύνολο της οικονομίας από 85% περίπου σήμερα σε 40% έως 
το 1995. 
- 5 -
Επιπλέον, έχουν ήδη συσταθεί 5000 περίπου κοινές επιχειρήσεις, πολλές από 
τις οποίες ελέγχονται πλήρως από μη μόνιμους κατοίκους. Η συνολική 
κεφαλαιοποίηση τους ανέρχεται σε κερί που 1 δισεκατομ. δολάρια. Στα κίνητρα 
που παρέχονται στους μη μόνιμους κατοίκους συμπεριλαμβάνεται και η 
δυνατότητα επαναπατρισμού του συνόλου των κερδών τους. 
Ανάγκη συυπληρωιιατικής χρηματοδοτικής ενίσχυσης 
Παρά την προβλεπόμενη περαιτέρω αύξηση των εξαγωγών προς τις δυτικές 
αγορές, το ισοζύγιο τρεχουσών συναλλαγών αναμένεται ότι θα επιδεινωθεί 
σημαντικά κατά το 1991, λόγω της συνδυασμένης επίδρασης των έκτακτων 
αρνητικών παραγόντων που αναφέρονται ανωτέρω. Από τις πιο πρόσφατες 
εκτιμήσεις του ΔΝΤ προκύπτει ότι κατά το 1991 το (σταθεροποιημένο) έλλειμμα 
του ισοζυγίου τρεχουσών συναλλαγών θα ανέλθει σε 1200 εκατομ. δολάρια. Στην 
πρόβλεψη αυτή λαμβάνονται υπόψη τα μέτρα τα οποία θα ληφθούν στα πλαίσια 
του τρέχοντος προγράμματος πολιτικής της κυβέρνησης και τα οποία στοχεύουν, 
τόσο στον περιορισμό κατά το ήμισυ περίπου των επιπτώσεων που θα έχουν οι 
δυσμενείς παράγοντες στο ισοζύγιο πληρωμών, όσο και στη διατήρηση των 
αποτελεσμάτων της προσαρμογής που επιτεύχθηκαν κατά το 1990. 
Επιπλέον, η Ουγγαρία εξακολουθεί να είναι αντιμέτωπη με μεγάλες 
επιβαρύνσεις από την εξυπηρέτηση χρεών και σημαντικές ανάγκες 
αναχρηματοδότησης. Έτσι, εάν ληφθεί υπόψη ότι οι προγραμματισθείσες για το 
1991 αποπληρωμές ανέρχονται σε 2,4 δισεκατομ. δολάρια, ότι θα πρέπει να 
υπάρξουν περιθώρια για μια ελάχιστη αύξηση των συναλλαγματικών αποθεμάτων, 
καθώς και ότι 8α πρέπει να αυξηθούν οι εξαγωγικές πιστώσεις της Ουγγαρίας, 
οι συνολικές μεικτές ανάγκες χρηματοδότησης για το 1991 ανέρχονται σε 4,3 
δισεκατομ. δολάρια. 
Αναμένεται ότι η κάλυψη των δανειακών αναγκών της Ουγγαρίας από ιδιωτικές 
πηγές (1,5 δισεκατομ. δολάρια) θα εξακολουθήσει να στηρίζεται κατά μεγάλο 
μέρος στον δανεισμό από τις κεφαλαιαγορές, οι οποίες εκτιμάται ότι θα 
εξακολουθήσουν να αποτελούν σημαντικότερη πηγή νέων πιστώσεων απ'ότι οι 
εμπορικές τράπεζες. Στις ήδη συμφωνηθείσες δανειοδοτήσεις από επίσημες 
πηγές, περιλαμβάνεται η δεύτερη δόση του μεσοπρόθεσμου δανείου της 
Κοινότητας το οποίο εγκρίθηκε στις αρχές του 1990 (και πρόκειται να 
καταβληθεί το Φεβρουάριο του 1991), το δάνειο για την διαρθρωτική 
προσαρμογή της Παγκόσμιας Τράπεζας, η συγχρηματοδότηση της Ιαπωνίας με την 
Παγκόσμια Τράπεζα, καθώς και η χρηματοδότηση σχεδίων από Την Ευρωπαϊκή 
Τράπεζα Επενδύσεων. Επίσης αναμένεται ότι θα αυξηθούν κάπως οι εισροές 
κεφαλαίων για άμεσες επενδύσει ς. Επιπλέον, εκτιμάται ότι η Ουγγαρία θα 
είναι σε θέση να χρησιμοποιήσει τις απαιτήσεις της έναντι της Σοβιετικής 
Ένωσης (οι οποίες ανέρχονται ενδεχομένως οε 200 εκατομμύρια δολάρια ΗΠΑ) 
που προέρχονται από συσσωρευθέντα μεταβιβάσιμα πλεονάσματα ρουβλίων των 
τελευταίων ετών για την πληρωμή των εισαγωγών πετρελαίου και πρώτων υλών. 
Εάν ληφθεί υπόψη ότι η βοήθεια του ΔΝΤ προς την Ουγγαρία αναμένεται να 
φθάσει τα 1,4 δισεκατομμύρια δολάρια το 1991 (περίπου 300 εκατομμύρια στο 
πλαίσιο της έκτακτης αντισταθμιστικής διευκόλυνσης και περίπου 1,1 
δισεκατομ. στο πλαίσιο μιας νέας τριετούς παρατεινόμενης συμφωνίας 
πιστωτικής διευκόλυνσης που εγκρίθηκε από το διοικητικό συμβούλιο στις 20 
Φεβρουαρίου 1991), το εναπομένον χρηματοδοτικό έλλειμμα που πρέπει να 
καλυφθεί με νέα δανειοδότηση από επίσημες πηγές ανέρχεται σε 500 εκατομ. 
δολάρια περίπου (βλέπε πίνακα κατωτέρω). 
Ουνναοία : Ανάγκες εξωτερικής χρηματοδότησης το 1991 
(εκτιμήσεις σε δολάρια ΗΠΑ) 
Έλλειμμα ισοζυγίου τρεχουσών συναλλαγών -1200 
Εξόφληση χρέους -2400 
Σύσταση αποθεμάτων(- - αύξηση) - 700 
Σύνολο μεικτών χρηματοδοτικών αναγκών -4300 
Ιδιωτικός δανεισμός +1500 
Δανεισμός από ιδιωτικές πηγές ήδη συναφθείς + 900 
Διευκολύνσεις ΔΝΤ +1400 
II. Συνολικές εισροές κεφαλαίων 4-3800 
III. Υπόλοιπο προς χρηματοδότηση(Ι + II) - 500 
Δεδομένου ότι κατά το 1990 οι προσπάθειες προσαρμογής τις οποίες κατέβαλε η 
Ουγγαρία απέδωσαν ήδη σημαντικά αποτελέσματα, τα οποία πρόκειται να 
ενισχυθούν περαιτέρω στα πλαίσια του νέου προγράμματος πολιτικής, η 
Επιτροπή πιστεύει ότι ο περαιτέρω περιορισμός των εισαγωγών που θα καταστεί 
αναγκαίος για να καλυφθεί το χρηματοδοτικό έλλειμμα σε περίπτωση μη 
χορήγησης ενισχύσεων από την Κοινότητα και την ομάδα των 24 θα μπορούσε να 
υποθηκεύσει σε μεγάλο βαθμό την υλοποίηση των πολιτικών στόχων που 
επιδιώκει η κυβέρνηση στο πλαίσιο των μεταρρυθμίσεων της. 
- 7 -
Στόχος της πρόσθετης αυτής χρηματοδοτικής συνδρομής το 1991 από την 
Επιτροπή και την Ομάδα των 24 είναι ιδιαίτερα η ενίσχυση της Ουγγαρίας ώστε 
να κατορθώσει να ξεπεράσει τις αρνητικές επιπτώσεις ορισμένων εξωτερικών 
πιέσεων επί του ισοζυγίου πληρωμών της οι οποίες δεν μπορούσαν κατά το 
μεγαλύτερο μέρος τους να προβλεφθούν λίγους μήνες πριν. Από την άποψη αυτή 
το δάνειο αυτό, το οποίο έχει χαρακτήρα και λαμβάνει τη μορφή ενίσχυσης για 
τη στήριξη του ισοζυγίου πληρωμών, διαφέρει από το προηγούμενο το οποίο 
είχε εγκρίνει η Επιτροπή στις αρχές του 1990 με στόχο να ξεπεραστούν οι 
δυσχέρειες από τις διαρθρωτικές προσαρμογές της ουγγρικής οικονομίας. Για 
το λόγο αυτό οι δύο μορφές χρηματοδοτικής ενίσχυσης πρέπει να θεωρηθούν ως 
συμπληρωματικές και όχι ότι η μία υποκαθιστά την άλλη. 
Κυριότερα χαρακτηριστικά του δανείου 
Η Επιτροπή προτείνει να χορηγηθεί από την Κοινότητα στην Ουγγαρία νέο 
μεσοπρόθεσμο δάνειο για το 1991 ύψους 180 εκατομμυρίων ecu κατ' ανώτατο 
όριο, ώστε η χώρα αυτή να είναι σε θέση να αντιμετωπίσει ορισμένους 
δυσμενείς εξωτερικούς παράγοντες που δεν είχαν ληφθεί υπόψη όταν εγκρίθηκε 
το κοινοτικό μεσοπρόθεσμο δάνειο ύψους 870 εκατομμυρίων ecu στις αρχές του 
1990. 
Το δάνειο το οποίο προτείνει η Επιτροπή συναρτάται στενά με τη συμφωνία του 
ΔΝΤ για την παρατεινόμενη πιστωτική διευκόλυνση και θα χορηγηθεί σε δύο 
δόσεις: η πρώτη θα εξαρτηθεί από την έγκριση της συμφωνίας του ΔΝΤ και η 
δεύτερη , η οποία θα καταβληθεί κατά τη διάρκεια του τρίτου ή τέταρτου 
τριμήνου, θα υπόκειται σε ορισμένα κριτήρια τα οποία θα εξετασθούν από 
κοινού με την Ουγγρική κυβέρνηση κατόπιν διαβουλεύσεων με την Νομισματική 
Επιτροπή. 
Η Κοινότητα θα εξασφαλίσει τη χρηματοδότηση αυτού του δανείου μέσω 
δανειοληπτικών πράξεων από την κεφαλαιαγορά με την εγγύηση του κοινοτικού 
προϋπολογισμού. Οι δανειοληπτικές και δανειοδοτικές πράξεις θα 
συγχρονιστούν πλήρως και δεν θα παρουσιάζουν κανένα εμπορικό κίνδυνο για 
την Κοινότητα. 
- 8 -
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για τη χορήγηση επιπλέον μεσοπρόθεσμης χρηματοδοτικής συνδρομής 
στην Ουγγαρία 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως 
το άρθρο 235, 
την πρόταση της Επιτροπής*1* που υποβλήθηκε μετά από διαβούλευση με τη 
Νομισματική Επιτροπή, 
τη γνώμη του Ευρωπαϊκού Κοινοβουλίου*2*, 
Εκτιμώντας: 
ότι η Ουγγαρία πραγματοποιεί θεμελιώδεις πολιτικές και οικονομικές 
μεταρρυθμίσεις και αποφάσισε να καθιερώσει ένα οικονομικό σύστημα που θα 
βασίζεται στις δυνάμεις της αγοράς· 
ότι οι μεταρρυθμίσεις αυτές έχουν ήδη αρχίσει να εφαρμόζονται με 
χρηματοδοτική στήριξη της Κοινότητας και θα ενισχύσουν ακόμα περισσότερο 
την αμοιβαία εμπιστοσύνη και τους στενούς δεσμούς μεταξύ της Ουγγαρίας και 
της Κοινότητας· 
ότι η Ουγγαρία και η Κοινότητα έχουν αρχίσει διαπραγματεύσεις για τη σύναψη 
συμφωνιών με τις οποίες θα θεσπιστεί σχέση σύνδεσης· 
ότι με την απόφαση 90/83/ΕΟΚ*3* το Συμβούλιο αποφάσισε να χορηγήσει στην 
Ουγγαρία μεσοπρόθεσμη δανειακή διευκόλυνση ύψους 870 εκατομμυρίων ecu κατ' 
ανώτατο όριο για να επιτρέψει στη χώρα να ξεπεράσει τις δυσχέρειες που 
αντιμετωπίζει λόγω των διαρθρωτικών προσαρμογών της οικονομίας της· 
ότι, εντούτοις, μετά τις αλλαγές που έχουν σημειωθεί στο διεθνές 
περιβάλλον, η Ουγγαρία, όπως και άλλες χώρες της κεντρικής και ανατολικής 
Ευρώπης, αντιμετωπίζει τώρα πρόσθετες εξωτερικές πιέσεις που ενδέχεται να 
να θέσουν σε κίνδυνο τη χρηματοοικονομική της σταθερότητα και να οδηγήσουν 
σε σημαντική επιδείνωση του ισοζυγίου πληρωμών της· 
ότι οι ουγγρικές αρχές ζήτησαν χρηματοδοτική ενίσχυση από το Διεθνές 
Νομισματικό Ταμείο (ΔΝΤ), την Ομάδα των 24 και την Κοινότητα και ότι 
λαμβανομένου υπόψη του γεγονότος ότι μετά την καταβολή της ενίσχυσης από το 
ΔΝΤ, τη Διεθνή Τράπεζα και τους επίσημους διμερείς πιστωτές, απομένει να 
καλυφθεί το 1991 ποσό ύψους 360 εκατομμυρίων ecu, προκειμένου να αποφευχθεί 
η συνεχιζόμενη μείωση των αποθεμάτων της Ουγγαρίας και η αυξημένη συμπίεση 
των εισαγωγών της, πράγμα που ενδέχεται να θέσει σε κίνδυνο την υλοποίηση 
των πολιτικών στόχων που αποτελούν τη βάση των μεταρρυθμιστικών προσπαθειών 
της κυβέρνησης· 
(1) 
(2) 
(3) 
- 9 -
ότι η Επιτροπή, υπό την ιδιότητα της ως συντονιστή της συνδρομής που θα 
παράσχει η Ομάδα των 24 βιομηχανικών χωρών κάλεσε τις τελευταίες, καθώς και 
άλλες τρίτες χώρες να χορηγήσουν μεσοπρόθεσμη χρηματοδοτική συνδρομή στην 
Ουγγαρία κρίνοντας ότι είναι το κατάλληλο μέσο για να στηριχθεί το ισοζύγιο 
πληρωμών της και να ενισχυθούν τα αποθέματα της· 
ότι τη διαχείριση του δανείου που θα χορηγήσει η Κοινότητα πρέπει να έχει η 
Επιτροπή· 
ότι για την έγκριση της παρούσας απόφασης η συνθήκη δεν προβλέπει άλλες 
εξουσίες από αυτές του άρθρου 235, 
ΑΠΟΦΑΣΙΖΕΙ: 
Άρθρο 1 
1. Η Κοινότητα θα χορηγήσει στην Ουγγαρία μεσοπρόθεσμη χρηματοδοτική 
διευκόλυνση ύψους 180 εκατομμυρίων ecu κατ' ανώτατο όριο σε κεφάλαιο, 
ανωτάτης μέσης διάρκειας επτά ετών, προκειμένου να εξασφαλιστεί μια 
αποδεκτή κατάσταση στο ισοζυγίο πληρωμών της και να ενισχυθούν τα 
αποθέματα της. 
2. Για το σκοπό αυτό η Επιτροπή εξουσιοδοτείται να προβεί σε 
δανειοληψία, εξ ονόματος της Ευρωπαϊκής Οικονομικής Κοινότητας, για 
την εξεύρεση των αναγκαίων πόρων που θα διατεθούν στην Ουγγαρία υπό 
μορφή δανείου. 
3. Τη διαχείριση του δανείου αυτού θα αναλάβει η Επιτροπή σε πλήρη 
διαβούλευση με τη Νομισματική Επιτροπή και κατά τρόπο που να συμφωνεί 
με ενδεχόμενη συμφωνία που θα συναφθεί μεταξύ του ΔΝΤ και της 
Ουγγαρίας. 
Άρθρο 2 
1. Η Επιτροπή εξουσιοδοτείται να διαπραγματευτεί με τις ουγγρικές αρχές, 
μετά από διαβούλευση με τη Νομισματική Επιτροπή, τους όρους της 
οικονομικής πολιτικής που συναρτώνται με το δάνειο. Οι όροι αυτοί 
πρέπει να συμφωνούν με την αναφερόμενη στο πρώτο άρθρο παράγραφος 3 
συμφωνία, καθώς και με τις συμφωνίες που θα συναφθούν με την Ομάδα 
των 24. 
2. Η Επιτροπή σε συνεργασία με τη Νομισματική Επιτροπή και συντονιζόμενη 
στενά με την Ομάδα των 24 και το ΔΝΤ θα εξετάζει σε τακτά χρονικά 
διαστήματα κατά πόσο η οικονομική πολιτική που εφαρμόζει η Ουγγαρία 
είναι σύμφωνη με τους στόχους του εν λόγω δανείου και κατά πόσον 
τηρούνται οι όροι που έχουν τεθεί για τη χορήγηση του. 
- 10 -
Άρθρο 3 
1. To δάνειο θα τεθεί στη διάθεση της Ουγγαρίας σε δύο δόσεις. Η πρώτη 
δόση θα καταβληθεί αμέσως μετά τη σύναψη συμφωνίας παρατεινόμενης 
πιστωτικής διευκόλυνσης (Extended Fund Arrangement) μεταξύ της 
Ουγγαρίας και του ΔΝΤ και η δεύτερη τουλάχιστον δύο τρίμηνα αργότερα 
σύμφωνα με τις ρυθμίσεις που προβλέπονται στο άρθρο 2 παράγραφος 2. 
2. Το ποσό του χορηγούμενου δανείου θα καταβληθεί στην Εθνική Τράπεζα 
της Ουγγαρίας. 
Άρθρο 4 
1. Οι δανειοληπτικές και δανειοδοτικές πράξεις που αναφέρονται στο άρθρο 
1 πραγματοποιούνται βάσει της ιδίας τοκοφόρου ημερομηνίας και δεν θα 
συνεπάγονται καμία συμμετοχή της Κοινότητας στην αλλαγή των 
προθεσμιών λήξης των δανείων, στην ανάληψη οποιουδήποτε 
συναλλαγματικού κινδύνου ή επιτοκίου, ή στην ανάληψη οποιουδήποτε 
άλλου εμπορικού κινδύνου. 
2. Εφόσον το αποφασίσει η Ουγγαρία, η Επιτροπή λαμβάνει τα αναγκαία 
μέτρα προκειμένου να συμπεριλάβει στους όρους του δανείου ρήτρα 
πρόωρης εξόφλησης και να εξασφαλίσει την εκτέλεση της. 
3. Μετά από αίτηση της Ουγγαρίας και εφόσον οι περιστάσεις επιτρέπουν 
την εφαρμογή ευνοϊκότερου επιτοκίου στα εν λόγω δάνεια, η Επιτροπή 
μπορεί να προβεί στην αναχρηματοδότηση όλων ή μέρους των αρχικών 
ληφθέντων δανείων ή στην αναδιάταξη των αντίστοιχων χρηματοδοτικών 
όρων. Οι πράξεις αναχρηματοδότησης ή αναδιάταξης πραγματοποιούνται 
υπό τους όρους που προβλέπονται στην παράγραφο 1 και δεν έχουν ως 
αποτέλεσμα την παράταση της μέσης διάρκειας των χορηγηθέντων δανείων 
που αποτελούν το αντικείμενο των εν λόγω πράξεων ή την αύξηση του 
ποσού σε τρέχουσες συναλλαγματικές ισοτιμίες του οφειλόμενου κατά την 
ημερομηνία των πράξεων αυτών κεφαλαίου. 
4. Όλα τα έξοδα που συνεπάγεται για την Επιτροπή η σύναψη και η 
εκτέλεση των πράξεων που προβλέπονται στην παρούσα απόφαση 
επιβαρύνουν την Ουγγαρία. 
5. Η Νομισματική Επιτροπή ενημερώνεται για τη διεξαγωγή των πράξεων που 
αναφέρονται στις παραγράφους 2 και 3 μία φορά το χρόνο τουλάχιστον. 
Άρθρο 5 
Τουλάχιστον μια φορά το χρόνο η Επιτροπή υποβάλλει στο Ευρωπαϊκό 
Κοινοβούλιο και το Συμβούλιο έκθεση, στην οποία περιέχεται σχετική 
αξιολόγηση, όσον αφορά την εφαρμογή της παρούσας απόφασης. 
Βρυξέλλες, Για το Συμβούλιο 
0 Πρόεδρος 
- 11 -
ΔΗΜΟΣΙΟΝΟΜΙΚΟ ΔΕΛΤΙΟ 
1. Κονδύλιο του ποοϋπολονιουού 
Αρθρο (ΒΟ-2102)"Εγγύηση για τη χορήγηση δανείου στην Ουγγαρία" (θα 
δημιουργηθεί με διορθωτικό και/ή συμπληρωματικό προϋπολογισμό). 
2. Βάση (νομική βάση) 
Άρθρο 235 της συνθήκης 
3. Κατάταξη Tnc δαπάνηο 
Υποχρεωτι κή 
4. Π6Ρ!ΥΡΑ<ρή και αιτιολόγηση της ενέργειας 
α) περιγραφή της ενέργειας 
Πρόβλεψη εγγύησης της Κοινότητας για δάνειο που θα χορηγηθεί στην 
Ουγγαρία με στόχο τη στήριξη του ισοζυγίου πληρωμών και την 
ενίσχυση των αποθεμάτων της. 
β) Αιτιολόγηση της ενέργειας 
Η Ομάδα των 24 και το Συμβούλιο της ΕΟΚ έχουν εγκρίνει την αρχή 
χορήγησης ενίσχυσης ανταποκρινόμενοι σε σχετικό αίτημα της 
Ουγγαρίας. 
Το κονδύλιο του προϋπολογισμού αποσκοπεί στη δημιουργία 
δημοσιονομικής βάσης για την εγγύηση που παρέχει η Ευρωπαϊκή 
Κοινότητα για την κάλυψη δανείου στην Ουγγαρία. 
5. Φύση Tnc 6απάvnc και uéOoôoc υπολονισυού 
α) Φύση Tnc 6aπάvnc 
Εγγύηση δανείου προς την Ουγγαρία. 
β) MéOoôoc υπολονισυού 
Προτείνεται η εγγραφή της ένδειξης p.m. δεδομένου ότι δεν μπορούν 
να υπολογιστούν εκ των προτέρων ούτε το ποσό ούτε το 
χρονοδιάγραμμα πληρωμών από αυτό το κονδύλιο του προϋπολογισμού 
και, επιπλέον, αναμένεται ότι δεν θα γίνει χρήση αυτής της 
εγγύησης. 
6. Επίπτωση Tnc 8véoY8iac OTIC πιστώσει itaoàuQaanc 
Μόνο σε περίπτωση που ζητηθεί η καταβολή της εγγύησης. 
λ?. 
Χρηματοδότηση της δαπάνης παρέμβασης 
Εγγραφή πιστώσεων στο κονδύλιο με μεταφορά, επαναχρησιμοποίηση 
επιστραφέντων ποσών (άρθρο 27(3) του δημοσιονομικού κανονισμού 
του 1977), ή με διορθωτικό και/ή συμπληρωματικό προϋπολογισμό. 
Για να εκπληρώσει τις υποχρεώσεις της, η Επιτροπή μπορεί 
προσωρινά να εξασφαλίσει την εξυπηρέτηση του χρέους με κεφάλαια 
από τα ταμειακά της διαθέσιμα. Στην περίπτωση αυτή εφαρμόζεται 
το άρθρο 12 του κανονισμού του Συμβουλίου (ΕΟΚ, Ευρατόμ) αριθ. 
1552/89 της 29.5.1989. 
ISSN 0254-1483 
COM(91)83 τελικό 
ΕΓΓΡΑΦΑ 
GR 11 
Αριυ\ καταλόγου : CB-CO-91-139-GR-C 
ISBN 92-77-70964-2 
ΤΙΜΗ ΠΩΛΗΣΗΣ μέχρι 30 σελίβες:3^οECU για κάβε 10 επιπλέον σελίβες: 1^5 ECU 
Υπηρεσία Επισήμων Εκβάσεων των Ευρωπαϊκών Κοινοτήτων 
L-2985 Luxembourg